બજાર પ્રમાણે કરોડોની સંપત્તિ છે વણિકર ભવન, આ બિલ્ડિંગ માટે બાખડ્યા AHP-VHP | Both Vhp Ahp Claim Paldi Building Which Market Value In Crore - Other | I Am Gujarat
Gujarati News Other બજાર પ્રમાણે કરોડોની સંપત્તિ છે વણિકર ભવન, આ બિલ્ડિંગ માટે બાખડ્યા AHP-VHP
બજાર પ્રમાણે કરોડોની સંપત્તિ છે વણિકર ભવન, આ બિલ્ડિંગ માટે બાખડ્યા AHP-VHP
Updated: Feb 10, 2019 09:00 am IST
1/6કરોડોના બિલ્ડિંગ પર કબ્જા માટે બાખડી પડ્યા બે હિંદુત્વવાદી સંગઠનો
અમદાવાદઃ પાલડી ખાતે આવેલા વણીકર ભવનના કબ્જા માલીકીને લઇને વિશ્વ હિન્દુ પરિષદ અને આંતરરાષ્ટ્રીય હિંદુ પરિષદ વચ્ચે વિવાદ થતા મામલો બિચક્યો હતો. VHP અને AHPએ પાલડી સ્થિત વણીકર ભવન એકબીજા પાસેથી પડાવી લેવાનો આક્ષેપ કર્યો છે.
2/6બિલ્ડિંગના કબ્જા મામલે બાખડી પડ્યા
પ્રવિણ તોડગીયાએ વિશ્વ હિન્દુ પરિષદથી અલગ થઈ આંતરરાષ્ટ્રીય હિંદુ પરિષદની રચના કરી તે પહેલાથી અહીં VHPનુ કાર્યાલય ઘમઘમતુ હતુ પરંતુ પ્રવીણ તોડગીયાએ નવા સંગઠનની રચના સાથે રાજકીય પક્ષ પણ રચવાની જાહેરાત સાથે જ ડૉ. વણીકર સ્મારક ટ્ર્સ્ટની ઓફીસમાં રાજકીય પ્રવૃતિઓ ન ચલાવવાના મુદ્દે VHPએ AHPના કાર્યકરોને કાર્યાલયમાં ધુસવા દીધા નહોતા.
3/6એએચપીના કાર્યકર્તાઓનો આરોપ
તો બીજી તરફ AHPના કાર્યકરોએ ટ્રસ્ટનુ ભવન પોતાની માલીકીનુ હોવા છતા VHP દ્વારા બળજબરી પૂર્વક તેનો કબ્જો લઇ લેવામાં આવ્યો હોવાનું તેમાં પોલિસના ઉચ્ચ અધિકારીઓએ પણ VHPને સાથ આપતા હોવાનો આક્ષેપ કર્યો છે. જે બાદ AHPના નેતા પ્રવિણ તોગડિયાએ દિલ્હી ખાતેથી નિવેદન કરી ભાજપ અને સીધી જ મોદી સરકાર પર આક્ષેપો કર્યા હતા.
4/6પ્રવિણ તોગડિયાએ લગાવ્યા ગંભીર આરોપ
પ્રવિણ તોગડિયાએ કહ્યું કે, 'હું આજે બપોરે દિલ્હીમાં નવો રાજકીય પક્ષ રચી રહ્યો છું ત્યારે ભારતીય જનતા પાર્ટીની સરકારે પોલીસનો દૂરપયોગ કરીને અમદાવાદમાં આવેલા વણિકર ભવનનો કબજો કર્યો છે. આ ટ્ર્સ્ટની બિલ્ડીંગનો કબજો કોર્ટ કમિશન અને કર્ટનાં આદેશથી અમારી પાસે છે. કોર્ટનાં આદેશથી જ્યારે આવો કબજો હોય છે ત્યારે પોલીસને કોઇપણ હસ્તક્ષેપ કરવાનો અધિકાર નથી. પરંતુ મોદીનાં ઇશારે કોઇની સૂચનાનાં આધારે પોલીસ કાયદાનું ઉલ્લંધન કરી રહી છે. આ કોર્ટનું અપમાન છે. હું માંગણી કરૂં છું કે પોલીસ તાત્કાલિક ધોરણે વણિકર ભવન ખાલી કરે. સરકાર ડકેતીનું કામ કરે છે.'
5/6'ટ્રસ્ટની નીતિથી વિરુદ્ધનું કામ કરે છે AHP'
તો VHPનાં ટ્ર્સ્ટીએ આ અંગે સ્પષ્ટતા કરતા કહ્યું હતું કે, 'અમારા ટ્ર્સ્ટમાં એક કાયદો છે કે તમે ટ્રસ્ટ સ્થાનમાં કોઇ રાજનૈતિક ગતિવીધીઓ ન કરી શકો. પરંતુ અહીં પ્રવિણ તોગડિયાનાં કાર્યકર્તાઓ રહે છે જેઓ રાજનૈતિક કામ અહીં કરી રહ્યાં છે. જેથી અમારી માંગણી છે કે તેઓ આ ભવન છોડી દે અને અમને અહીં અંદર આવવા દે.'
6/6શું છે વિવાદનું મૂળ?
અમદાવાદના પાલડી વિસ્તારમાં મહારાષ્ટ્ર સોસાયટીમાં વણીકર ભવન આવેલું છે. અહીં જ રહીને તોગડિયા કામ કરતા હતા. ડો. વણીકરની સ્મૃતિમાં બિલ્ડિંગને વણીકર ભવન નામ આપવામાં આવ્યું હતું. વણીકર ભવન શરૂઆતથી જ વિશ્વ હિન્દુ પરિષદનું અમદાવાદનું કાર્યાલય રહેલું છે. આ વણીકર ભવન પહેલા VHPનું હતું, અને હવે AHPના હોદ્દેદારો પાસે છે. AHPના હોદ્દેદારોનું કહેવું છે કે, તેઓ અહીં ટ્રસ્ટી છે તેથી આ કાર્યાલય તેમને મળવું જોઈએ. VHP કહે છે કે, આ વણીકર ભવન VHPને મળેલું હતું તેથી બિલ્ડિંગ પર હક્ક VHPનો ગણાય છે. તેમજ AHPના કાર્યકર્તાઓ ટ્રસ્ટના દિશાનિર્દેશથી વિરુદ્ધ કામ કરી રહ્યું છે.